钦定古今图书集成/理学汇编/学行典/第220卷 > 卢奇
## 钦定古今图书集成/理学汇编/学行典/第220卷 > 卢奇

按《祁阳县志》：“卢奇，字廷才，器识朗拔，弘济敏悟，登甲
子贤书。丁丑试南宫，冯具区一见服其德量，相友善。
会场试后，得外囏报，驰还守制，中途始闻捷音。庚辰
廷试成进士，授高安令。历官枢曹，出守金华，所在能
声籍甚。高安、金华并称循良。留去后，思迁两淮运使，
寻解组归。居官馀禄以分亲党。奇性至孝，养志无忤”，
会父媵产弟廉，母欲弗举，奇跪请别育，许之。多方拊
摩，以至成立。为延师授经，弟遂饩于庠，嗣浸昌。大奇
初聘湄江张氏，及笄而瞽女，父请改盟，奇弗许，竟娶
焉。邑咸称“孝友先生。”守宪冯公为建忠孝祠。